# data[].attributes.body
Miljøkarakteristik
https://docs.google.com/document/d/1KnvshF2o2ytN3mbNw5CYBXfuBHh67Q3FSl-wWfnvtec/edit?usp=sharing

# data[].attributes.headline
Gruppe 4 - Robert, Anne, Anni & Viktoria H

# data[].attributes.subject
Gruppe 4 - Robert, Anne, Anni & Viktoria H

# data[].attributes.body
Personerne i filmen

# data[].attributes.body
Testamentet (dokumentar af Christian Sønderby Jepsen, 2011)

Personer (gruppe 3 og 4)

Karakteriser Henrik, Christian og deres far - samt deres forhold (brug evt. aktantmodellen s. 94).

Familiens interne forhold ændres meget gennem filmen.

I starten virker det som om, at de alle tre hjælpes ad, for at få det meste ud af arven. Efterhånden som historien skrider frem, så opstår der tumult mellem alle tre parter. Faren spreder “rygter” og snakker grimt bag begge drenges rygge. Han fortæller Henrik, at man ikke kan stole på Christian, men til sidst giver han op på Henrik og siger, at han aldrig har været stolt over ham. Henrik og Christian støtter sig op af hinanden, men efterhånden som Christians stofmisbrug tager overhånd, og han stjæler Henriks hampplanter, så kapper deres forhold over. Henrik gider ikke have noget med sin bror, der stjæler og lyver ham direkte op i ansigtet.

Henrik:

Henrik er 31 år, arbejdsløs og bor alene i en lejlighed. Han er kærester med Ceci og overvejer i starten af filmen at blive skilt. Han har en søn og lever i et lavt samfundslag.

Christian:

Christian er arbejdsløs og bor også alene i en lejlighed, Christian har ligesom Henrik en søn. Han ryger og tager en masse stoffer.

Deres far:

Farens fokus på alkohol har påvirket hans børn i deres liv. Faren var et forbillede for Henrik, og derfor han han har haft en enorm negativ betydning for den måde, som både Henrik og Christian lever deres liv på nu. Christian er endt som narkoman, og det skyldes med sikkerhed social arv. Både Christian og Henrik synes, at deres far kun har bidraget med “lort” til deres liv.

Hvordan er filmens vinkel på sagen?

Gennem hele filmen følger vi Henrik, hans brødre og faren. Vi ser sagen fra deres perspektiv, og vi følger deres kamp. Petra er en central karakter i dokumentaren, men vi følger ikke sagen fra hendes perspektiv. Dette gør, at vi får sympati med Henriks familie, og forklaringen på dette er med sikkerhed, at sagen er vinklet, som den er.

Hvem er synsvinklen knyttet til?

Synsvinklen er knyttet til hovedpersonen Henrik Steffensen, som er arbejdsløs og bor i en lille lejlighed

Find belæg (henvis til scener) i filmen, som er særlig interessante i forhold til personskildringen.

1 time og 7 min.

Denne scene viser starten på det brud, der sker mellem de to brødre. Christian har løjet over for Henrik, og Henrik finder sig ikke længere i det.

1 time og 18 min.

Christian er ikke helt frisk i hovedet, og bliver smidt ud af sin lejlighed og ender på gaden.

27 min.

Henrik er på trods af nogle hårde “rollemodeller” stadig kærlig overfor Ceci og deres søn.

Kan I bruge nogle af begreberne s. 304 om nogen af personerne?

Hovedkarakteren (protagonisten) i dokumentaren er Henrik. Han er den centrale karakter i filmen, og han gennemgår en udvikling i løbet af filmen, der ydre mål. Til sidst har han opnået frihed fra familiens problemer og succes i forhold til at få noget af arven).

Modstanderen (antagonisten) i dokumentaren er Petra. Hun prøver at forhindre Henrik i at gennemføre kampen om pengene og står i vejen for hans udvikling. Petra har samme mål som Henrik; at få fat i pengene, og dette skaber en konflikt mellem dem.

Hjælperen: I starten af forløbet støtter Henriks brødre og faren Henrik i kampen mod Petra og i forsøget på at få fat i deres del af arven. Senere i forløbet opstår der en konflikt mellem dem, og hjælpen er væk. Dog er der to personer, som støtter Henrik gennem hele dokumentaren - nemlig advokaten og morfaren, som er død. Til trods for at morfaren er død, er han inde i Henrik, og gennem Henriks tanker, støtter morfaren ham.

Følgekarakteren: Følgekarakteren er Christian. Grunden til det er, at han spejler Henrik og gennemgår en lignende udvikling. Det lykkes dog kun delvist for ham, hvilket kan ses ved, at han bliver smidt ud af sin lejlighed og i den sidste scene, hvor man ser ham, ligger sig til at sove på en bænk på banegården.

Undersøg, hvordan filmen installerer sympati eller antipati overfor de optrædende personer. Henvis til udvalgte scener og forklar, hvordan man kan se det filmteknisk.

Vi starter ud med, at have sympati for Henrik, faren og Christian og deres “lille del” af familien, mens vi får antipati for Petra. Vi ser hende som “fjenden” den onde moster.

Igennem filmen mister vi dog også sympatien for bl.a. faren, da vi får at vide, at han ikke er en særlig god far. Særligt i opvæksten har han ikke været en særlig støttende far. Han prøver i drengenes voksenliv at stille dem op mod hinanden og giver op og støtter dem ikke i deres valg.

Til sidst mister vi også noget af sympatien for sønnerne, da de fortæller, at hvis de havde vidst, at de ikke ville arve en masse penge, så havde de gjort noget ud af deres liv. De har simpelthen ikke stillet noget op med deres liv, da de ved morens død havde fået et løfte om en masse penge. De påtager ikke selv skylden for hvor de står i livet, men de giver næsten skylden på familien, da det var dem, der gav dem løftet.

Hvad er Christian Sønderby Jepsens rolle i filmen?

Dokumentarfilmen er den observerende dokumentar, da instruktøren ikke er synlig i dokumentaren, men bare er som en flue på væggen. Der er nærbilleder og håndholdt kamera, som er karakteriserende for den observerende dokumentar. En anden ting er at den er optaget i personernes almindelige hverdags miljøer.

Forklar, hvad front-, back- og middle stage går ud på. Hvad er Henriks motiv for at medvirke, og i hvor høj grad performer han for kameraet? Inddrag de ovenstående begreber ( s. 231-232) samt læs interviewet med dokumentaristen på Ekko(http://www.ekkofilm.dk/artikler/drama-dumpede-ind-af-brevspraekken/

Vores besvarelse er stærkt inspireret af følgende link: https://samfundsfag-c.systime.dk/index.php?id=640

Vi tænker, at de andre fra klassen bedre vil kunne forstå det, hvis vi bruger meget fra dette link, da det er første gang, at vi bliver introduceret til begreberne.

Frontstage:

Vores frontstage-identitet er den vi præsenterer for andre mennesker, og det er her vi viser os selv frem for omverdenen/publikum og bliver bedømt. Det er her vi 'er på', og det er her vi forsøger at overbevise dem, der ser os, om hvem og hvad vi er. Det er her, vi kan vise os frem på den bedst mulige måde. Det gør vi ved hjælp af diverse kulisser og rekvisitter. Det kan fx være gennem tøjet vi bærer, vores sprogbrug, vores interesser, den måde vi bor på, de evner vi viser frem osv.

Backstage: Vores backstage-identitet er der, hvor vi ikke optræder, men hvor vi kan slappe af. Det er her, hvor vi kan vise de følelser, som der ikke er mulighed for at vise på 'scenen'. Det er også her, vi kan lade op og forberede vores næste 'forestilling', når vi endnu en gang skal frontstage med publikum på. Adgangen til backstage er oftest kontrolleret i forhold til, hvem vi lukker ind.

Middlestage:

Middlestage er på en måde en kombination af front- og backstage. I det samfund, som vi har i dag, kan vi via sociale medier både befinde os i backstage og frontstage på samme tid. Vi kan sende private beskeder eller oprette lukkede grupper. Samtidig kan vi også lægge diverse statusopdateringer og billeder op på vores egen eller andres væg fx for at skabe debat, informere eller få anerkendelse for en god kage, en familieaktivitet, eller hvor lækre vi ser ud. Vores profil er vores face/ansigt udadtil. Ved hjælp af likes eller kommentarer samarbejder individets venner og bekendte om at opretholde personens selvbillede. Grænserne for hvad der anses for privat eller offentligt, er flydende.

Henriks motiv for at deltage er, at vi får et indtryk af den situation, som har står i. Det gør vi ved hjælp af, at han både befinder sig i frontstage og backstage igennem dokumentaren. I dele af dokumentaren, fx da han brænder korset med billeder, performer han for publikum for at skabe en dramatisk og kaotisk stemning. Han performer i sit eget liv, og man kan blive i tvivl, om det er skuespil eller virkelighed. Derudover ser vi også mange klip i dokumentaren, hvor Henrik ikke “er på scenen” og dermed slapper af. Her får vi et klarere indtryk af, hvem han er som person.

# data[].attributes.body
https://docs.google.com/document/d/1MeqYjuZIgH4_R6uMZVWE4_vdZ82WIhXtuSSl3E9HydI/edit

man kan ikke tilgå dokumentet - adgang nægtet

# data[].attributes.body
Emma, Leah, Katrine & Julie

Videoklip og billeder:
https://docs.google.com/presentation/d/1Uf2_w3At8XzS8OMSb_wVRAVl8HR9DYStSEctJYm-wPE/edit?usp=sharing

Opgavebesvarelse
https://docs.google.com/document/d/1ktPX0YW5vjCpvTuS6ZOEfreNQkv-yKcpVVu8fgvUliE/edit?usp=sharing